जिया के बालवाहिनी संचालक का पता गलत लिख दिया तो नोटिस ही नहीं मिला
पाल-चौपासनीबाइपास पर डालीबाई मंदिर के पास करीब पंद्रह दिन पहले चालक की लापरवाही से अवर लेडी ऑफ पिलर कॉन्वेंट स्कूल की बालवाहिनी बस (आरजे19-पीए-0359) पलट गई और सात वर्षीय बच्ची जिया का हाथ कटने जैसी गंभीर घटना हो गई, लेकिन आरटीओ ने अभी तक बस चालक और संचालक के खिलाफ कोई कार्रवाई नहीं की है। इस मामले में विभाग ने इतनी लापरवाही बरती कि संचालक को भेजे नोटिस पर पता ही गलत लिख दिया, इस कारण उसे नोटिस मिला ही नहीं। अब दूसरा नोटिस भेज कर गुरुवार को तलब किया गया है।
आगे-पीछेअलग नंबर प्लेट, परमिट भी नहीं, फिर भी काेई कार्रवाई नहीं| विभागकी इंस्पेक्टर ज्योति ने जब बालवाहिनी को चैक किया तो बस के आगे-पीछे अलग नंबर प्लेट लगी हुई मिली। बस का परमिट भी गड़बड़ पाया गया। इसमें स्पीड गवर्नर भी नहीं था। फिर भी आरटीओ के अधिकारी इसके चालक-संचालक के खिलाफ कोई कार्रवाई नहीं कर पाए हैं।
hin_Deva hin_Deva hin_Deva